Abja-Paluoja 18. aprill 2023 nr

**Vallavara omandamine**

Priit Kaup esitas 15.03.2023. a Mulgi Vallavalitsusele avalduse (registreeritud 16.03.2023 nr 5-6/436), milles soovib vallale tasuta loovutada talle kuuluva Anikatsi-Tuhalaane tee L1 katastriüksuse (katastritunnus 48001:005:1137). Poolte kokkuleppel parendab Mulgi Vallavalitsus Loisu katastriüksuse (katastritunnus 48001:005:1136) juurdepääsu teed ca 170 jm ulatuses.

Anikatsi-Tuhalaane tee L1 on rahuldavas seisus ning võimaldab juurdepääsu mitmetele katastriüksustele. Avaliku juurdepääsu tagamiseks on otstarbekas ja mõistlik Mulgi vallal katastriüksus tasuta omandada.

Aluseks võttes kohaliku omavalitsuse korralduse seaduse § 22 lõike 1 punkti 6 ja Mulgi Vallavolikogu 20. juuni 2018 määruse nr 44 „Mulgi vallavara valitsemise kord“ § 7 punkti 7, § 8 lõiked 2 ja 3 ning Priit Kaubi avalduse

**Mulgi Vallavolikogu o t s u s t a b:**

1. Omandada tasuta Mulgi vallale Priit Kaubile (Kaup) kuuluv Tuhalaane külas asuv Anikatsi-Tuhalaane tee L1 katastriüksus (registriosa nr 3455139, katastritunnus 48001:005:1137, sihtotstarve transpordimaa, pindala 1827 m²) vastavalt lisatud asendiplaanile.
2. Anda vallavanemale Imre Jugomäele või tema poolt volitatud isikutele volitused punktis 1 nimetatud katastriüksuse omandamise lepingu sõlmimiseks.
3. Katastriüksuse moodustamisega seotud kulud kannab ostja, tehingu sõlmimisega seotud kulud (notaritasu, riigilõiv jmt) kannavad ostja ja müüja võrdselt.
4. Otsus jõustub teatavakstegemisest.
5. Otsuse peale võib esitada kaebuse Tartu Halduskohtule halduskohtumenetluse seadustiku sätestatud korras 30 päeva jooksul arvates korralduse teatavakstegemisest.

Arvo Maling

Volikogu esimees